HeTree/MevakerConcSen huggingface dataset:
כמו כן השיב לשאלה של אחד הדירקטורים ששאל כיצד התע"א מפקחת על תוצרי עבודתם של היועצים, כי ניתן לבחון זאת על פי התוצאות.
בסוף דצמבר 2013 דיווח מ"מ הסמנכ"ל למשאבי אנוש לוועדת הבי קורת בנושא סטאטוס יועצים ומומחים וכן הציג מצגת בעניין כלל היועצים בחברה ובהם 19 יועצים המועסקים באמצעות מערך השיווק, לרבות תחומי עיסוקיהם והתמורה החודשית שסוכמה איתם14 , ללא ציון שמותיהם.
מ"מ הסמנכ"ל למשאבי אנוש ציין בדיון, כי יועצי השיווק מנוהלים על ידי מערך השיווק או המנכ"ל.
משרד מבקר המדינה מעיר, כי הנהלת התע"א לא דיווחה בשנים 2010 ו- 2011 לדירקטוריון ולוועדותיו בנושא העסקת יועצי שיווק ואסטרטגיה15 .
יתר על כן, שלא בהתאם להחלטת הדירקטוריון מאוקטובר 2007 , הנהלת התע"א לא העבירה למזכיר החברה בשנים 2013 -2010 רשימה מעודכנת של היועצים, המפרטת את עיסוקם, מקום עבודתם ותעריף העסקתם, לצורך הצגה לחברי ועדות כוח האדם והביקורת; למעט רשימת שמות היועצים שהוצגה בדיון בדירקטוריון בסוף אוגוסט 2012.
התע"א הודיעה למשרד מבקר המדינה במאי 2015, כי בספטמבר 2014 , לאחר מועד סיום הביקור ת, התקיים דיון בנושא יועצי שיווק ואסטרטגיה בוועדת הביקורת של הדירקטוריון.
משרד מבקר המדינה מעיר, כי היעדר דיווח תקופתי, מלא וממצה בשנים 2013 -2010 של הנהלת התע"א לדירקטוריון או לוועדותיו בנושא העסקת יועצי שיווק ואסטרטגיה, אינו תקין.
זאת במיוחד נוכח ייחודיותם של יועצים אלה בכל הקשור לכפיפותם הארגונית, תחומי עיסוקם ועלותם הגבוהה לחברה.
על הנהלת התע"א לדווח דיווח מלא לדירקטוריון בעניין העסקת יועצי השיווק והאסטרטגיה, במתכונת שהוא קבע.
כמו כן, ראוי כי התע"א תעגן בנהליה את החלטת הדירקטוריון, הקובעת את חובת הדיווח ואת מתכונתו.
הצגת נושא היועצים בדירקטוריון התע"א לפי חוק החברות הממשלתיות, יו"ר הדירקטוריון יזמן את ישיבות הדירקטוריון ויקבע, בין היתר, את סדר יומן על פי צורכי החברה.
בתע"א כוללים תכניות ותקציבים אלה גם העסקת יועצים.
כאמור, גם מנהל רשות החברות הנחה .
14 רשימת היועצים הוכנה ל- 31.
15 בדיונים שהתקיימו בדירקטוריון התע"א ו בוועדות ביקורת וכוח אדם של הדירקטוריון הוצגו מפעם לפעם מצגות בנושאי יועצים, אך הן לא כללו כל פירוט בנושא יועצי שיווק ואסטרטגיה.
שם הדוח: התעשייה האווירית לישראל בע"מ - התקשרות עם יועצי שיווק ואסטרטגיה מסגרת הפרסום: דוח שנתי 66א שנת פרסום: התשע"ו- 2015 ב- 2007 וב- 2009 , כי הדירקטוריון יגבש נוהל בנושא העסקת מומחים, יועצים ונותני שירותים.
משרד מבקר המדינה העלה, כי בשנים 2013 -2010 (למעט פעם אחת, בסוף אוגוסט 2012 , כאמור לעיל) לא זימנו יושבי ראש הדירקטוריון ישיבות בנושא העסקת יועצי שיווק ואסטרטגיה בתע"א, וממילא הדירקטוריון לא דן בהעסקתם בשנים אלו.
בכך לא מילא דירקטוריון התע"א את תפקידו כנדרש בחוק החברות הממשלתיות בעניין חובת מעקב ברציפות אחר הגשמת התכניות והתקציבים של החברה בכל הקשור להעסקת יועצי שיווק ואסטרטגיה, ולא מילא את הנחיות רשות החברות כמפורט לעיל בהקשר ליועצים.
לדעת משרד מבקר המדינה, מדובר בליקויים משמעותיים בפיקוח ובבקרה של הדירקטוריון על העסקת יועצי שיווק ואסטרטגיה בתע"א.
נוכח הפגמים בפיקוח ובבקרה על העסקת יועצי השיווק והאסטרטגיה בתע"א כמתואר לעיל, מן הראוי, כי הנהלת התע"א תקבע בנהליה את הגורם האחראי להציג בפני הדירקטוריון והוועדות את הדיווחים האמורים, תדירותם ומתכונתם.
חתימת התע"א על הסכמי ייעוץ עם יועצי שיווק ואסטרטגיה .
הסכמי הייעוץ שחותמת התע"א עם יועצי שיווק ואסטרטגיה קובעים מסגרת משפטית וארגונית להעסקתם.
בין היתר, מוגדרות בהסכמים אלה התקופות שבהן יועסקו היועצים, ונקבעים סייגים וחובות הצדדים להסכמים הנוגעים להעסקה, דוגמת קביעה בדבר היעדר יחסי עבודה ביניהם, וחובת היועצים לשמור על סודיות המידע שמגיע לידיהם.
נוכח זאת, קיימת חשיבות רבה לחתימה מסודרת של התע"א והיועצ ים על ההסכמים ועל העסקת היועצים בהתאם לכללים שנקבעו בהם.
משרד מבקר המדינה בדק את מועדי החתימה של התע"א על הסכמי הייעוץ בעיקר בשנים 2013 -2008 .
חתימה על הסכמים עם יועצי שיווק ואסטרטגיה ללא ציון תאריך בביקורת עלה, כי לפחות ב-10 התקשרויות שנבדקו מהשנים 2013 -2008 עם חמישה מיועצי שיווק ואסטרטגיה, לא צוינו על גבי הסכמי הייעוץ התאריכים שבהם נחתמו.
משרד מבקר המדינה מעיר, כי במצב זה לא ניתן לדעת אם הסכמים אלה נחתמו כנדרש, לפני תחילת העסקת היועצים בתע"א, או בדיעבד.
מדובר בהתנהלות שאינה תואמת את כללי המינהל התקין.
התע"א הודיעה למשרד מבקר המדינה, כי היא הפיקה את הלקחים הנדרשים ותקפיד על מניעת הישנות מקרים כאלו.
התעשייה האווירית לישראל בע"מ 859 .
:שם הדוח התעשייה האווירית לישראל בע"מ - התקשרות עם יועצי שיווק ואסטרטגיה מסגרת הפרסום: דוח שנתי 66א שנת פרסום: התשע"ו- 2015 2 .
העסקת יועצים לפני שנחתם איתם הסכם התקשרות משרד מבקר המדינה בדק את ההתקשרויות של התע"א ואלתא עם 42 יועצי שיווק ואסטרטגיה בעיקר בשנים 2013 -2010 ,.
נמצא כי ב-15 מביניהן החלו התע"א ואלתא להעסיק את היועצים לפני שנחתמו איתם הסכמי התקשרות.
כך לדוגמה, הסכם הייעוץ בין התע"א לבין חברה א' באמצעות יועץ א' לתקופה 30.
13 נחתם רטרואקטיבית, רק ב - 26.
13 , כחודש לפני סיום תקופת ההתקשרות שנקבעה בהסכם.
משרד מבקר המדינה מעיר, כי חתימה על הסכמי ההעסקה רק לאחר תחילת עבודת היועצים כמתואר לעיל, חושפת את התע"א לסיכונים הנוגעים לקיום יחסי עבודה בינה לבין היועצים, וכן לסיכונים נוספים, כגון אפשרות של זליגת מידע מהתע"א על ידי היועצים לגורמים חיצוניים.
נוכח הליקויים שלעיל, הנוגעים למועדי החתימה על הסכמי ההעסקה, מעיר משרד מבקר המדינה, כי על התע"א להקפיד הקפדה יתרה על חתימה על הסכמי ההתקשרות עם יועצים לפני תחילת העסקתם.
התע"א הודיעה למשרד מבקר המדינה, כי היא הפיקה את הלקחים הנדרשים ותפעל למניעת הישנות מקרים כאלו.
חתימה רטרואקטיבית על הארכת הסכמים במהלך השנים 2013 -2010 התקשרה התע"א עם יועצי שיווק ואסטרטגיה לתקופות שבין שלושה חודשים לשלוש שנים.
בתום תקופות ההעסקה, כאשר התע"א והיועצים היו מעוניינים להמשיך בהתקשרות, הם חתמו על הסכמים להארכת תקופת הייעוץ.
בביקורת עלה, כי בתקופה האמורה, ב -23 התקשרויות שנבדקו , להארכת תקופת הייעוץ עם 12 יועצי שיווק ואסטרטגיה, המשיכה התע"א להעסיק את היועצים לפני שחתמה איתם על הסכמי ההארכה.
ההסכמים בהתקשרויות אלו נחתמו בדיעבד.
משרד מבקר המדינה מעיר, כי בדומה לאי-חתימה במועד על הסכמי התקשרות עם היועצים כמפורט לעיל, גם אי-חתימה במועד על הסכמי הארכת תוקפם של ההסכמים הקיימים חושפת את התע"א למגוון של סיכונים, לרבות אלה הנוגעים לקיום יחסי עבודה בין החברה לבין היועצים.
התע"א הודיעה למשרד מבקר המדינה במאי 2015 כי ברוב המקרים התעכבה החתימה על הארכת ההסכמים במספר ימים עד כחודש בשל השלמת ההליך הפורמלי של החתימה בתע"א.
עם זאת, התע"א הפיקה את הלקחים הנדרשים ותפעל למניעת הישנות מקרים כאלו.
שם הדוח: התעשייה האווירית לישראל בע"מ - התקשרות עם יועצי שיווק ואסטרטגיה מסגרת הפרסום: דוח שנתי 66א שנת פרסום: התשע"ו- 2015 משרד מבקר המדינה מעיר כי ממסמכי התע"א עולה, שהחתימה על כמחצית מהסכמי ההארכה שנבדקו התעכבה מעל לחודש, וכי ראוי שהתע"א תשלים את ההליך הפורמלי, כהגדרתה, של החתימה על ההסכמים לפני תחילת העסקת היועצים.
דיווחי יועצי שיווק ואסטרטגיה על פעילותם .
בנוהל קניית שירותי יועצים נקבע, כי ההתחשבנות עם יועץ תיעשה כנגד חשבוניות אשר יגיש לתע"א, על פי הסכם הייעוץ אתו.
לגבי שירות יועץ או מומחה הנעשה מחוץ לתע"א, יידרש היועץ או המומחה לערוך דוח בכתב על השעות שהשקיע.
דוח זה יועבר לבדיקה ולאישור של יוזם הדרישה להעסקתו (מרמת ראש מינהל ומעלה), ורק לאחר מכן יהווה אסמכתה, בצירוף החשבונית, לצורך התחשבנות.
עוד נקבע, כי במקרה של יועצי שיווק, יועבר הדוח גם לבדיקה ולאישור של ראש מינהל השיווק ביחידה טרם שיהווה אסמכתה.
בהסכמי ייעוץ שחתמה התע"א עם 28 מיועצי השיווק והאסטרטגיה בשנים 2013 -2008 , נכללה חובת היועצים לדווח על פעילותם.
בהסכמים אלה נקבע, כי בסוף כל חודש קלנדרי על היועצים להפיק לתע"א חשבונית בצירוף פירוט הפעילות שעשו בחודש שחלף.
עוד נקבע בהסכמים, כי בהתאם לכפיפות היועצים, דוחות הפעילות שלהם יועברו, בין היתר, לאישור של אחד מהגורמים שלהלן: יו"ר הדירקטוריון או הסמנכ"ל לשיווק או הסמנכ"ל לאסטרטגיה או עוזר המנכ"ל.
למקצת מההסכמים שחתמה התע"א עם היועצים צורף טופס דיווח על פעילות היועץ.
משרד מבקר המדינה בדק בהסכמי הייעוץ את קיום הסעיף הנוגע לחובת דיווח יועצי השיווק והאסטרטגיה על פעילותם בהתקשרויות של התע"א ושל אלתא עם 42 יועצים בשנים 2012 -2008 .
בביקורת עלה, כי בארבעה הסכמי ייעוץ שחתמה התע"א עם שני יועצים בכירים ביותר בשנים 2012 -2008 בהיקף כספי של כ-1.
9 מיליון ש"ח, הם לא נדרשו לדווח על פעילותם.
במסמכי התע"א לא נמצאו אמות מידה הקובעות באילו נסיבות נדרשת התע"א לציין בהסכמי ההעסקה את חובת יועצי השיווק לדווח על פעילותם, ובאילו לא.
תיעוד מפורט של פעילות היועצים הכרחי לצורך בחינת תוצרי עבודתם על ידי הגורמים האחראים עליהם בתע"א ולצורך הערכת תרומתם לחברה, לרבות לקראת ההחלטה בנוגע להמשך הע סקתם בחברה; ללא תיעוד נפגמת יכולת המעקב והבקרה של התע"א על פעילותם.
הדבר נדרש נוכח חשיבות המידע לתע"א ונוכח הצורך בשמירה על הזיכרון הארגוני שבהקשר זה, וכדי לאפשר שקיפות ובקרה בנוגע לפעילות היועצים.
לדעת משרד מבקר המדינה, נוכח זאת, ובהתחשב בכך שמדובר ביועצי ם ייחודיים, המקבלים שכר ייעוץ של מאות אלפי ש"ח בשנה, על התע"א לפעול להכללת חובת דיווח מפורט על פעילות היועצים בכל הסכמי ההתקשרות אתם.
התעשייה האווירית לישראל בע"מ 861 .
:שם הדוח התעשייה האווירית לישראל בע"מ - התקשרות עם יועצי שיווק ואסטרטגיה מסגרת הפרסום: דוח שנתי 66א שנת פרסום: התשע"ו- 2015 התע"א הודיעה למשרד מבקר המדינה כי בהתאם להחלטת מנכ"ל התע"א, החל משנת 2014 .
קיימת חובת דיווח חודשי של כל היועצים 2 .
כאמור, בהסכמי הייעוץ שחתמה התע"א עם 28 יועצי שיווק ואסטרטגיה בשנים 2013 - 2008 נקבע, כי עליהם להגיש דוחות פעילות או דוחות סטטוס, וכי "בסוף כל חודש קלנדרי תפיק החברה (היועץ) חשבונית לגבי החודש שחלף".
החשבונית תועבר לאישורו של מנהל המפעל הרלוונטי בתע"א במצורף לדוח שהגישה החברה (היועץ) על פעילותה בחודש שחלף.
רק אחר כך תשמש החשבונית אסמכתה לצורך התחשבנות בגוף הכספים.
ממסמכי התע"א עולה, כי בניגוד להסכמי ההעסקה, במקרים רבים אישרה התע"א לתשלום חשבוניות שהגישו יועצי השיווק והאסטרטגיה גם בלי שצירפו לחשבוניות דוחות פעילות.
כך למשל העלה משרד מבקר המדינה, כי התע"א קיבלה משלושה יועצי שיווק ואסטרטגיה חשבוניות בלי שצורפו אליהן דוחות פעילות כלל, כנדרש.
למרות זאת, אישרו הגורמים הנוגעים בתע"א את החשבוניות לתשלום, והתע"א שילמה ליועצים את דמי הייעוץ שסוכמו איתם.
עוד העלה משרד מבקר המד ינה, כי התע"א לא קיבלה משישה יועצים אחרים מדי חודש בחודשו בתקופה האמורה דוחות פעילות, כנדרש: בין 31% ל- 81% מהדוחות החודשיים לא התקבלו.
על אף זאת, שילמה התע"א גם להם את מלוא דמי הייעוץ.
התע"א הודיעה למשרד מבקר המדינה, כי חלק מהיועצים עבדו עם מזמיני השירות, ומטבע הדברים, אלה היו חשופים לפעילות אשר נעשתה על ידיהם.
משרד מבקר המדינה מעיר, כי הגשת דיווחי פעילות על ידי היועצים בצמוד לחשבוניות נועדה לאפשר לתע"א, בין היתר, לקיים בקרה על עבודתם ולוודא את תכולת העבודה שעשו לקראת התשלום להם.
בהיעדר דיווח פעילות שיטתי ומסודר על ידי היועצים, שלא בהתאם לאמור בהסכמים אתם, היה כדי לפגוע בפיקוח ובבקרה של התע"א על פעילותם ועל התשלומים שהיא שילמה להם.
בהקשר זה יצוין, כי בביקורת לא נמצאו סימוכין לכך שגורמים בתע"א הממונים על היועצים, וכן גורמים האחראים לאישור החשבונית, יזמו ופנו ליועצים בדרישה לקבל את דוחות הפעילות, שהיועצים היו אמורים להגיש כמתחייב על פי הסכמי הייעוץ.
הגשת דוחות פעילות תקופתיים אמורה לאפשר לתע"א לקיים פיקוח ובקרה אחר פעילותם של יועצי השיווק והאסטרטגיה, ולוודא את תפוקתם.
משרד מבקר המדינה מעיר, כי ללא הדיווחים אין באפשרות התע"א לעשות זאת כהלכה.
יתר על כן, הדבר אף נדרש לצורכי שקיפות, וכדי לבחון אם פעילות היועצים תואמת את המצופה מהם, ואת השכר המשולם להם.
נוכח זאת, לדעת משרד מבקר המדינה, על הנהלת התע"א לוודא שהיועצים מגישים דוחות פעילות מפורטים מדי חודש בחודשו, ולהתנות את התשלומים בהגשת הדוחות, כפי שנקבע בהסכמי ההתקשרות עמם.
התע"א הודיעה למשרד מבקר המדינה, כי כחלק מלקחי הביקורת היא נוקטת פעולות לשיפור הבקרה על התיעוד, ובכללן, כאמור, הנחיות המנכ"ל לחובת דיווח בהסכמי 862 דוח שנתי66א .
שם הדוח: התעשייה האווירית לישראל בע"מ - התקשרות עם יועצי שיווק ואסטרטגיה מסגרת הפרסום: דוח שנתי 66א שנת פרסום: התשע"ו- 2015 הייעוץ, הקמת תשתית שתהווה ארכיון ממוחשב וממודר לאחסון מסמכי התקשרות עם היועצים ודוחות פעילות שלהם, ופנייה ליועצים בדבר הקפדה על צירוף דוחות פעילות מפורטים, באופן אשר יאפשר ללמוד על הפעילויות שעשו.
משרד מבקר המדינה בדק 280 דוחות פעילות שהגישו לתע"א 18 מיועצי השיווק והאסטרטגיה בשנים 2013 -2009 .
נמצא, כי שניים מהם הגישו דוחות שאינם מאפשרים ללמוד על הפעילות שעשו.
למרות זאת אישרה התע"א את החשבוניות שהגישו, ושילמה להם בגינן.
בנובמבר 2013 נחתם הסכם ייעוץ בין התע"א לבין חברה ג' באמצעות מנהלה, היועץ ג'.
בהסכם נקבע, כי החל מ- 1.
13 יסייע היועץ לתע"א בשיווק ובמכירת מכלולים, בייעוץ, באפיון ובקידום מערכות שונות.
בתמורה לשירותי הייעוץ תשלם לו התע"א 30,000 ש"ח לחודש.
בסוף כל חודש קלנדרי יפיק היועץ חשבונית בצירוף פירוט הפעילות שעשה בחודש שחלף, שתועבר לאישורו של הסמנכ"ל לשיווק.
בביקורת עלה, כי דוחות הפעילות שקיבלה התע"א מיועץ ג' לחודשים אוקטובר - דצמבר 2013 היו לא קריאים ולא מפורטים.
נוכח זאת, פנה16 הסמנכ"ל לשיווק, מר ש' בן שטרית, לחברה ג' וביקש לקבל פירוט מלא לחודשים אלו.
בנוגע לדוח של חודש אוקטובר 2013 ", העיר הסמנכ"ל לשיווק, כי "ללא פירוט מלא לא ניתן לאשר את החשבונית.
בביקורת עלה, כי אף על פי שהתע"א לא קיבלה מיועץ ג' את הפירוט המבוקש, ושלא בהתאם לקביעתו דלעיל, אישר הסמנכ"ל לשיווק שניים מהדוחות שהגיש היועץ, ואת הדוח הנוסף אישר ראש דסק ישראל במערך השיווק.
שילמה התע"א ליועץ ג' שכר עבור החודשים האמורים ב.
באפריל 2010 וביוני 2011 'חתמה התע"א על שני הסכמי ייעוץ עם חברה ד באמצעות היועץ ד'.
בהסכמים נקבע, כי היועץ יסייע לתע"א בגיבוש אסטרטגיה ובשיווק מערכות ומוצרים.
עוד נקבע, כי בתמורה לשירותי ייעוץ חודשיים בהיקף של 50 שעות ו-75 שעות תשלם לו התע"א סך של 10,000 ו- 15,000 ,ש"ח לחודש בהתאמה.
בסוף כל חודש קלנדרי יפיק היועץ לתע"א חשבונית בצירוף דוח על הפעילות שעשה בחודש שחלף, שיועבר לאישורו של הסמנכ"ל לתכנון ואסטרטגיה.
ממסמכי התע"א עולה, כי בדוחות הפעילות שקיבלה התע"א מיועץ ד' במשך שנתיים צוין רק כי קיים 7-4 פגישות בכל חודש, בין היתר במינהל מקרקעי ישראל, במשרד הביטחון ובתע"א.
התע"א לא קיבלה מהיועץ כל פירוט נוסף אודות פגישות אלו.
בביקורת עלה, כי אף שרוב דוחות הפעילות שקיבלה התע"א מיועץ ד' לא אפשרו לקבל תמונה מלאה של הפעילות שעשה היועץ, ובכלל זה שמות הגורמים שאתם נפגש ופירוט של תוכן הפגישות שערך אתם, כפי שמתחייב מההסכמים שנחתמו עימו, היא לא פנתה אליו בדרישה להשלים את החסר, ושילמה לו את התמורה שנקבעה בהסכם.
במסמך לא צוין התאריך התעשייה האווירית לישראל בע"מ 863 .
:שם הדוח התעשייה האווירית לישראל בע"מ - התקשרות עם יועצי שיווק ואסטרטגיה מסגרת הפרסום: דוח שנתי 66א שנת פרסום: התשע"ו- 2015 משרד מבקר המדינה מעיר, כי על התע"א היה להקפיד לקבל דוחות פעילות מפורטים מהיועצים, המאפשרים לקבל תמונה ברורה של הפעילות שעשו, לרבות תיעוד של פגישות ושיחות חשובות שקיימו בעניינים מהותיים הנוגעים לפעילותם.
הדבר נדרש כדי לאפשר שקיפות ובקרה אודות פעילותם של היועצים, שקיבלו תשלומים בגובה מאות אלפי ש"ח בגין שירותיהם, ונוכח חשיבות הידע והזיכרון הארגוני לתע"א.
כמו כן, ראוי שהתע"א תעגן את חובת הדיווח על פי מתכונת זו בנהליה.
התע"א הודיעה במאי 2015 ,למשרד מבקר המדינה, כי היא הפיקה את הלקחים הנדרשים וכיום כל ההסכמים הרלוונטיים כוללים חובת דיווח חודשי.
כמו כן, עוגנה חובת דיווח בנוהל שאישר המנכ"ל.
אמות מידה לתשלומים ליועצי שיווק ואסטרטגיה .
כאמור, התע"א מתקשרת עם יועצי השיווק והאסטרטגיה לתקופות של מספר חודשים ועד מספר שנים, ומסכמת עם רובם על תשלום דמי ייעוץ חודשיים קבועים בסכומים הנעים בין 10,000 ש"ח לכ- 76,000 ש"ח לחודש.
כמעט בכל המקרים תשלום התע"א ליועצים נעשה ללא תלות במספר השעות שעבדו.
התח שבנות עם מקצת מהיועצים נעשית בהתאם לשעות עבודה שעבדו, לפי תעריף שעה שנקבע.
ההתקשרות עם חלק מהיועצים מוגבלת למספר שעות מוגדר לחודש, ועם חלקם אינה מוגבלת בשעות.
תכולת עבודתם של רוב היועצים אינה מוגדרת בהסכמי העסקה אתם באמצעות תפוקות הניתנות למדידה ואבני דרך לביצוען, שעה שעם חלקם סוכמו תכולות ואבני דרך.
מנוהלי התע"א וממסמכיה עולה, כי היא לא קבעה אמות מידה לקביעת גובה השכר המשולם ליועצים, כגון מעמדם המקצועי, היותם בעלי ידע, השכלה ויכולות ייחודיות, חיוניותם לפעילות התע"א, היקף העבודה הנדרש מהם ואיכות תפוקותיהם.
בדיון בדירקטוריון ביולי 2012 ציין היו"ר, מר דב בהרב, כי ישנם יועצים שדרישות השכר ותנאי ההעסקה שלהם מאלצים את התע"א להעסיקם כיועצים.
בדיון בוועדת הביקורת בפברואר 2013 הסביר הסמנכ"ל לשיווק, מר ש' בן שטרית, כי מדובר ביועצים הנותנים לתע"א שירות בהיקף של משרה.
לדבריו, יועצים אלה נחוצים מאוד בתחומם, ואינם מעוניינים להיות מועסקים כעובדי התע"א.
עוד לדבריו, יועצים מסוימים אינם מקדמי שיווק, והם מקבלים עמלות "של אחוז מהעסקה" (שנטלו חלק בגיבושה).
במהלך הביקורת, ביולי 2014 , הודיעה ראשת מינהל מקדמי שיווק בתע"א לנציגי מש רד מבקר המדינה, כי בתחילת שנת 2014 הנחה מנכ"ל התע"א להפחית את דמי הייעוץ ליועצים "לרוחב" בשיעור של 10% .
עוד הודיעה, כי "נוהל מו"מ עם היועצים ולחלקם הופחתו דמי הייעוץ אך לא לכולם".
מנתוני התע"א עולה, כי בשנים 2014 -2012 שילמה התע"א לחלק מיועצי השיווק והאסטרטגיה שכר ייעוץ בגובה שנע בין כ - 10,000 ל- 76,000 ש"ח לחודש עבור שירותי ייעוץ שנתנו בהיקף של 180-170 שעות לחודש, או בהיקף של "כמשרה מלאה" (כ -180 .
)שעות חודשיות 864 דוח שנתי66א .
שם הדוח: התעשייה האווירית לישראל בע"מ - התקשרות עם יועצי שיווק ואסטרטגיה מסגרת הפרסום: דוח שנתי 66א שנת פרסום: התשע"ו- 2015 משרד מבקר המדינה מעיר, כי במצב שבו התע"א לא קבעה אמות מידה לעניין קביעת גובה שכר ייעוץ המשולם ליועצים, נקבע שכרם בהתאם לשיקול דעתם של גורמים בתע"א, במסגרת משא ומתן שהם מנהלים עם היועצים.
ראוי אפוא, שהתע"א תבחן את סוגיית קביעת גובה שכר הייעוץ, ותקבע קווים מנחים ואמות מידה בעניין.
כן ראוי, כי רשות החברות תיתן גם היא את דעתה בעניין.
התע"א הודיעה למשרד מבקר המדינה, כי נושא אמות מידה לקביעת שכר הייעוץ המשולם ליועצים עוגן בנוהל שאישר המנכ"ל.
התקשרויות התע"א עם שני יועצי שיווק ואסטרטגיה .
מבין כלל ההתקשרויות של התע"א עם יועצי השיווק והאסטרטגיה בדק משרד מבקר המדינה את התקשרותה עם שניים מהם, וזאת נוכח התפקידים הב כירים שמילאו בעבר במערכת הביטחון, ונוכח דמי ייעוץ ששולמו להם בסכומים משמעותיים ותשלום נוסף של "דמי הצלחה".
'התקשרות התע"א עם יועץ ב א.
הסדר והסכמים שחתמה התע"א עם יועץ ב' באוקטובר 2006 חתם מנכ"ל התע"א דאז, מר יצחק ניסן, מטעם התע"א, על הסדר ייעוץ עם יועץ ב'.
בהסדר סוכם, בין היתר, כי יועץ ב' יקבל "דמי הצלחה" כפי שיוסכם עמו בכתב ובנפרד.
בהסדר לא נקבעה תקופת ההתקשרות עימו, וכן לא נקבעו התנאים המסוימים שיזכו את היועץ ב"דמי הצלחה".
בהמשך לחתימה על הסדר הייעוץ, חתמו בינואר 2007 התע"א וחברה ב' באמצעות מנהלה, יועץ ב', על הסכם לקבלת שירותי ייעוץ בגיבוש אסטרטגיה לתע"א, בקידום שיווק מוצרי התע"א ובקידום תדמיתה, בהיקף פעילות של כ -100 .
שעות בחודש תקופת ההסכם נקבעה לשלוש שנים, החל מאוקטובר 2006 , ובו נקבע, כי בתמורה לשירותי הייעוץ תשלם התע"א לחברה ב' סך של 35,000 ש"חלחודש.
עוד נקבע בהסכם, כי בנוסף לכך רשאים הצדדים להתקשר בהסכם נפרד לתשלום "דמי הצלחה".
שינויים בתמורה המשולמת ליועץ ב' כשנה לאחר חתימת הסכם הייעוץ האמור חתמו הצדדים בינואר 2008 על נספח להסכם, ובו נקבע, כי חברה ב' "השקיעה ומשקיעה מאמצים חריגים" לקידום עסקיה של התע"א, ובין היתר, בהכוונת תכניות המחקר והפיתוח, "והכל מעל ומעבר למתווה אותו צפו הצדדים בעת חתימת הסכם הייעוץ".
עוד נקבע בנספח, כי התמורה לשירותי הייעוץ שנקבעה בהסכם שנחתם בינואר 2007 , תגדל לסך של 70,000 ש"ח לחודש החל מתחילת שנת 2008 , ובנוסף לזאת תעניק התע"א לחברה "בונוס התעשייה האווירית לישראל בע"מ 865 .
:שם הדוח התעשייה האווירית לישראל בע"מ - התקשרות עם יועצי שיווק ואסטרטגיה מסגרת הפרסום: דוח שנתי 66א שנת פרסום: התשע"ו- 2015 בגין מאמציה בשנת 2007 " בסך של 500,000 ש"ח.
על הנספח חתמו מטעם התע"א המנכ"ל, מר י' ניסן, והסמנכ"ל לכספים.
בפברואר 2015 הודיע יועץ ב' למשרד מבקר המדינה, כי במהלך שנת 2006 פנה אליו מנכ"ל התע"א דאז, מר י' ניסן, וביקש כי ישמש לו יועץ א סטרטגי.
סוכם ביניהם כי התמורה תהיה 35,000 ש"ח לחודש בהיקף פעילות ממוצע של 100 שעות לחודש.
במהלך ההתקשרות התברר כי נוכח צורכי התע"א, יהיה עליו להשקיע שעות רבות יותר.
לפיכך הוסכם על הגדלת דמי הייעוץ ל - 70,000 .
ש"ח לחודש במרץ 2010 הוחזר סכום התשלום החודשי לסךשל 35,000 .
ש"ח עוד הודיע יועץ ב', כי באותה עת ביקש ממנו מנכ"ל התע"א לעסוק בנושא מסוים.
המאמצים שהקדיש לנושא עלו יפה, ומנכ"ל התע"א החליט, נוכח המאמצים החריגים שהשקיע בקידום האינטרסים של התע"א באותו הנושא, כי הוא יקבל בונוס בסך של 500,000 .
ש"ח ביולי 2014 הודיעה ראשת מינהל בתע"א לנציגי משרד מבקר המדינה, כי "בונוס לא חייב להיות על עסקה מסוימת".
משרד מבקר המדינה מעיר, כי נוהלי התע"א הרלוונטיים לנושא אינם מתייחסים לאפשרות של הענקת בונוס.
נוסף לאמור לעיל, בביקורת לא נמצאו מסמכים שבהם תועדו הסיבות והשיקולים שהביאו את הנהלת התע"א בינואר 2008 להכפיל את שכר הייעוץ של יועץ ב' ולהעניק לו את הבונוס האמור.
כמו כן, לא נמצאו סימוכין המפרטים את מאמציו המיוחדים, או את השקעתו החריגה והייחודית, כפי שנדרש בהסכם הייעוץ שבינו לבין התע"א.
התע"א הודיעה למשרד מבקר המדינ ה, כי הסיבה היחידה שלא ניתן פירוט בכתב למאמצים החריגים אשר עשה יועץ ב' היה החשש, כי תיעוד כזה יודלף וימנע את היכולת להמשיך להשתמש בשירותיו של יועץ ב'.
מנכ"ל התע"א דאז, מר י' ניסן, הודיע למשרד מבקר המדינה באפריל 2015 , כי הסבריו של יועץ ב', שפורטו לעיל, נכונים ומדויקים, וכי פעילותו הביאה לפריצת דרך ולשינוי תפיסת הפעילות של התע"א.
נוכח מאמציו החריגים של יועץ ב' וההישג שהוא השיג, החליט מר י' ניסן להעניק לו בונוס של 500,000 ש"ח, והדבר תועד בנספח להסכם ההעסקה שנחתם עימו.
בתיאום עם היועץ, לא צוינה בנספח מהות המאמצים החריגים אשר השקיע, וזאת נוכח רגישות הנושא.
מתן הבונוס, הנימוקים והסיבות שבגינן הוא ניתן, היו ידועים לגורמי ההנהלה אשר היו מעודכנים בעניין, והם תמכו בכך, ובהם: הסמנכ"ל לכספים, הסמנכ"ל לשיווק, הסמנכ"ל לאסטרטגיה והיועץ המשפטי.
שם הדוח: התעשייה האווירית לישראל בע"מ - התקשרות עם יועצי שיווק ואסטרטגיה מסגרת הפרסום: דוח שנתי 66א שנת פרסום: התשע"ו- 2015 לדעת משרד מבקר המדינה, החלטו ת להגדיל שכר ייעוץ בסכום של עשרות אלפי ש"ח בחודש ולהעניק ליועץ מענק חד-פעמי של מאות אלפי ש"ח כבונוס, חייבו את התע"א לתעד במפורט ובמלואם את השיקולים והנימוקים בעניין, בין היתר לצורכי שקיפות ובקרה.
זאת, תוך אבטחת מידע זה, כמתחייב על פי הנחיות הביטחון, בהתאם לרמת רגישותו.
הדבר חשוב במיוחד בהתחשב בכך שנוהלי התע"א אינם מחייבים להביא החלטות אלו לאישור גורם נוסף בתע"א.
אישור "דמי הצלחה" ליועץ ב' התע"א וחברה ב' חתמו ביוני 2009 'על הסכם שבו נקבע כי התע"א תשלם לחברה ב "דמי הצלחה" אם יתקיימו תנאים מסוימים עד לסוף שנת 2010 ,.
בהסכם גם נקבע כי עם מילוי התנאים תשלם התע"א לחברה ב' סכומים כלהלן: 4.
6 ,מיליון ש"ח ובנוסף לזאת "דמי הצלחה" בתנאים מסוימים.
בינואר 2010 התקיים התנאי הראשון בהסכם.
בהמשך לכך, במאי 2010 , שילמה התע"א לחברה ב' סך של 4.
6 מיליון ש"ח כתשלום בגין "דמי ה צלחה".
התנאים הנוספים להסכם לא התקיימו.
מנוהלי התע"א עולה, כי היא רשאית לשלם ליועץ שיווק ואסטרטגיה גם "דמי הצלחה" בתנאים מסוימים.
על פי הנהלים, נדרשים לכך אישורים של גורמים רלוונטיים בהנהלת התע"א.
הנהלים גם קובעים, כי גורמים אלה יאשרו את התשלום לאחר אישור של הסמנכ"ל לשיווק.
משרד מבקר המדינה מעיר, כי בהתאם לאמור בנהלים, מאחר שהתע"א שילמה לחברה ב' "דמי הצלחה" על פי תנאים מסוימים, נדרשו אישורי הסמנכ"ל לשיווק והגורמים הרלוונטיים של ההנהלה לביצוע התשלום.
על אף זאת, תשלום "דמי ההצלחה" לא הובא לאישור הגורמים הרלוונטיים, וממילא הם לא דנו ולא אישרו אותו.
במצב זה, שילמה התע"א 4.
6 מיליון ש"ח לחברה ב' ללא קבלת כל האישורים המתחייבים וללא בקרה מספקת מצד ההנהלה, דבר שאינו עומד בכללי המינהל התקין.
מנכ"ל התע"א דאז, מר י' ניסן, הודיע למשרד מבקר המדינה באפריל 2014 , כי החתימה על ההסכם נעשתה בידיעת כל מי שהיו אז הגורמים הרלוונטיים, וכי נוכח זאת, גם אם לא נעשה כינוס פורמאלי של אותם הגורמים במסגרת ועדה לצורך מתן אישור, יש לראות בכך פגם טכני, שהרי כל הגורמים הרלוונטיים ידעו כי סוכם על תשלום בסכום קבוע, במקום מנגנון אחר, והם היו שות פים להחלטה על תשלום ליועץ ב' בסך 4.
מיליון ש"ח התע"א הודיעה למשרד מבקר המדינה, כי התשלום לא נעשה בסתר אלא בגלוי, והיו שותפים לו, בנוסף למנכ"ל, גם הגורמים הרלוונטיים בהנהלה, כאשר הסמנכ"ל לכספים והסמנכ"ל לשיווק אף חתומים על ההסכם עם יועץ ב'.
בנוסף להם היו שותפים לקבלת ההחלטה גם כל יתר הגורמים הרלוונטיים, והם היועץ המשפטי והסמנכ"ל לאסטרטגיה.
התעשייה האווירית לישראל בע"מ 867 .
:שם הדוח התעשייה האווירית לישראל בע"מ - התקשרות עם יועצי שיווק ואסטרטגיה מסגרת הפרסום: דוח שנתי 66א שנת פרסום: התשע"ו- 2015 משרד מבקר המדינה מעיר, כי חתימתם של הסמנכ"ל לכספים והסמנכ"ל לשיווק על ההסכם עם חברה ב', על דעת הגורמים הרלוונטיים, אינן מהוות תחליף לכינוס הוועדה הרלוונטית, לצורך דיון מ מצה בהיבטים ובמשמעויות של אישור תשלום בסכום משמעותי של מיליוני ש"ח, על פי אמות המידה לעניין זה, לרבות תיעוד ההחלטה שהתקבלה והנימוקים לה.
זאת, בין היתר, לצורך שקיפות, נראות ואפשרות של קיום בקרה על התהליך שהתקיים.
מעבר לאמור לעיל מעיר משרד מבקר המדינה, כי בתע"א אין מסמכים המתייחסים לפעולות שנקט יועץ ב', ובאיזה אופן תרמו פעולות אלו לתע"א.
היעדר תיעוד בעניין זה אינו הולם את עיקרון השקיפות, ופוגע בבקרה על פעילות התע"א בנושא.
בפברואר 2015 הודיע יועץ ב' למשרד מבקר המדינה, כי במהלך שנת 2009 נוצרה בידיו האפשרות להביא לגיבוש וקידום עסקי לתע"א, ובהמשך למשא ומתן בינו לבין מנכ"ל התע"א סוכם כי הוא יקבל "דמי הצלחה" בסכום של 4.
6 מיליון ש"ח אם יתקיימו תנאים מסוימים כתוצאה ישירה מהמאמצים שהשקיע ופעילויות אשר יזם.
בהסכם מיוני 2009 עם חברה ב' סיכמה התע"א על תשלום "דמי הצלחה" לחברה כסכום קבוע.
כתוצאה מכך נוצר מצב, שסכום "דמי ההצלחה" שישולם לחברה ב' אינו תלוי בהישג שיושג עבור התע"א.
בפועל, שילמה התע"א לחברה ב' "דמי הצלחה" בשיעור העולה משמעותית, פי שניים ויותר, על השיעור אותו הציגה לגורמים הרלוונטיים בהנהלה ולמשרד הביטחון; זאת בלי שהוצגו למשרד הביטחון נתונים מעודכנים ובלי שהם אושרו על ידי הגורמים הרלוונטיים בתע"א.
לדעת משרד מבקר המדינה, יש לראות בחומרה את תשלום התע"א של "דמי הצלחה" לחברה ב' בשיעור החורג משמעותית מהשיעור שהוצג למשרד הביטחון וללא אישור של הגורמים הרלוונטיים בתע"א.
'התקשרות התע"א עם חברה ה בדצמבר 2012 נערך הסכם17 בין התע"א לבין חברה ה' באמצעות בעליה ומנהלה, היועץ ה'18 , לקבלת שירותי יעוץ אסטרטגי, פיתוח עסקי וייעוץ שיווקי בקשר לקידום עסקי של התע"א (להלן - הסכם שירותי ייעוץ).
בהסכם נקבע, בין היתר, כי חברה ה' תסייע לתע"א בהבאת "הזמנות -עסקאות יצוא", באמצעות גיבוש מתודולוגיה, אסטרטגיה וטקטיקה מבצעית -טכנולוגית -עסקית; בסיוע "א סטרטגי/מערכתי"; ובמתן המלצות על אסטרטגיה עסקית בקשר לפרויקטים.
תקופת מתן הייעוץ נקבעה מ - 1.
14 , תמורת שכר חודשי של 66,000 .
17 ההסכם נחתם על ידי מנכ"ל התע"א ב- 10.
ראו פירוט בהמשך 18 על פי ההסכם, יועץ ה' הוא הבעלים של חברת ה'.
בהסכם נקבע כי הוא יתפקד באופן אישי ושוטף במילוי מחויבויותיה המפורטות בהסכם.